આ મામલે ગરીબ-નબળા વર્ગના બાળકોને શિક્ષણ આપવાની સેવાભાવી પ્રવૃત્તિ સાથે સંકળાયેલા એજ્યુકેશન સપોર્ટ ઓર્ગેનાઇઝેશન હેઠળની ‘જ્ઞાનશાલા’ના વિદ્યાર્થીઓને RTE હેઠળ પ્રવેશ નહીં આપવાના મુદ્દે હાઇકોર્ટમાં જાહેરહિતની અરજી કરાઈ હતી. અમદાવાદના DEO દ્વારા ગત મહિને સંબંધિત વિભાગના સ્ટાફને મેસેજ આપીને જ્ઞાનશાલાની કામગીરી સામે ફરિયાદો હોવાનું જણાવ્યું હતું આ એક વોટ્સએપ મેસેજ હતો અને સ્ટાફ દ્વારા તમામ શાળાના વહીવટી તંત્રને તે મોકલીને જ્ઞાનશાલાના વિદ્યાર્થીઓને પ્રવેશ નહીં આપવાનો આદેશ કરી દેવાયો હતો. આ આદેશ તદ્દન ગેરવાજબી હોઇ તેને રદ કરીને ગરીબ વર્ગના બાળકોને સારી શાળામાં RTE હેઠળ પ્રવેશ આપવાનો આદેશ કરવા દાદ મગાઈ હતી.